ନୂଆପଡ଼ା (ମାୟାଧର ସରାଫ): ବଲାଙ୍ଗିର ସୁରେଇକେଲା ଜଙ୍ଗଲରୁ ପାଖାପାଖି ୨୮ ହାତୀ ଖାଦ୍ୟ ଅନ୍ୱୋଷଣରେ ନୂଆପଡ଼ା ଜିଲ୍ଲା କୋମନା ବ୍ଲକ ଅଞ୍ଚଳକୁ ଚାଲି ଆସିଥିଲେ। ମାତ୍ର ସେମାନେ ଫେରୁନାହାନ୍ତି। ଗତ ୪ରୁ ୫ ଦିନ ହେଲା ହାତୀ ପଲ କୋନାବିରା ଓ ପେଣ୍ଡରାବନ ଗାଁ ଆଖାପାଖ ଅଞ୍ଚଳରେ ଘୂରି ବୁଲୁଥିବା ଦେଖିବାକୁ ମିଳିଛି। ମାତ୍ର ହାତୀ ପଲ କାହାରି କିଛି କ୍ଷତି କରିନଥିବା ଜଣାପଡ଼ିଛି।
ବର୍ତ୍ତମାନ ହାତୀ ପଲ କୋମନା, କୋନାବିରା, ପେଣ୍ଡରାବନ, ବିଲେଇଅଞ୍ଚଳ ଓ ଝାକ୍ରିପଡ଼ା ଗାଁ ଚାରି ପାର୍ଶ୍ୱରେ ଘୂରି ବୁଲୁଥିବା ଦେଖିବାକୁ ମିଳିଛି। ବନ ବିଭାଗ ଘଟଣାସ୍ଥଳରେ ପହଞ୍ଚି ହାତୀ ପଲକୁ ଘଉଡାଇବାକୁ ଚେଷ୍ଟା କରୁଛି।
